ຢູ່ນະຄອນ Lyon, ທ່ານເອກອັກຄະລັດຖະທູດ ດິງຕວ່ານຖັ໊ງ ໄດ້ເຮັດວຽກກັບທ່ານ Philippe Meunier, ຮອງປະທານສະພາເຂດ Auvergne-Rhone-Alpes; ທ່ານ Philippe Valentin, ຫົວໜ້າຫ້ອງການຄ້າ ແລະອຸດສາຫະກໍາ Lyon ແລະທ່ານ Bruno Bernard ປະທານເຂດຕົວເມືອງນະຄອນ Lyon. ໃນບັນດາການເຮັດວຽກ, ທ່ານເອກອັກຄະລັດຖະທູດ ດິງຕວ່ານຖັ໊ງ ຢັ້ງຢືນວ່າ ການເພີ່ມທະວີການຮ່ວມມືລະຫວ່າງບັນດາທ້ອງຖິ່ນຫວຽດນາມ-ຝລັ່ງ ແມ່ນທ່າແຮງ ແລະຄວາມຕ້ອງການຂອງທັງສອງຝ່າຍ, ແມ່ນການພົວພັນທີ່ຕ່າງຝ່າຍຕ່າງມີຜົນປະໂຫຍດ. ທ່ານເອກອັກຄະລັດຖະທູດ ຮຽກຮ້ອງໃຫ້ຄູ່ຮ່ວມມືຂອງເຂດ Auvergne-Rhone-Alpes ເຂົ້າຮ່ວມກອງປະຊຸມຮ່ວມມືລະຫວ່າງບັນດາທ້ອງຖິ່ນຫວຽດນາມ-ຝລັ່ງ ຄັ້ງທີ 12 ຢູ່ຮ່າໂນ້ຍໃນເດືອນ ທັນວາ 2022, ເພື່ອມຸ່ງໄປເຖິງການສະເຫຼີມສະຫຼອງ 50 ປີແຫ່ງວັນສ້າງຕັ້ງການພົວພັນທາງການທູດຂອງສອງປະເທດໃນປີ 2023.
ຕີລາຄາກ່ຽວກັບໝາກຜົນຂອງການໄປຢ້ຽມຢາມ ແລະເຮັດວຽກຢູ່ເຂດ Auvergne-Rhone-Alpes, ທ່ານເອກອັກຄະລັດຖະທູດ ດິງຕວ່ານຖັ໊ງ ຖືວ່າ ການໄປຢ້ຽມຢາມສວມບົດບາດສໍາຄັນໃນການເຊື່ອມຕໍ່, ຊຸກຍູ້ການພົວພັນເສດຖະກິດ, ການຄ້າ, ວັດທະນະທຳ ກໍ່ຄືການພົບປະແລກປ່ຽນລະຫວ່າງສອງປະເທດຫວຽດນາມ ແລະຝລັ່ງ. ສອງຝ່າຍຕັ້ງຄວາມຫວັງຕໍ່ບາດກ້າວພັດທະນາທີ່ຈະມາເຖິງຂອງການພົວພັນຮ່ວມມືສອງຝ່າຍ, ພິເສດແມ່ນຂົງເຂດອຸດສາຫະກຳ, ການຢາ, ການສຶກສາກໍ່ສ້າງ.
la.qdnd.vn